open-index/open-wikipedia-markdown huggingface dataset:
रूबल चिह्न

**रूबल चिह्न** (**₽**) रूसी रूबल का मुद्रा चिह्न है। यह सीरिलिक अक्षर P के बीच एक रेखा डालकर बना है।इस डिज़ाइन को सर्वेक्षण के एक मास बाद 11 दिसंबर 2013 में स्वीकार किया गया था।  

रूसी लेखनवर्तनी में यह चिह्न को हमेशा संख्या के बाद डाला जाता है (उदाहरण: 10 ₽)। जबकि अंग्रेज़ी लेखनवर्तनी में यह संख्या से पहले होता है (उदाहरण: ₽10)।

## संदर्भ

श्रेणी:मुद्रा चिह्न
पाशकंद

**पाशकंद** () ताजिकिस्तान में स्थित एक ग्राम एवं जमात है। यह सुग़्द प्रांत के इस्तरवशन शहर का भाग है। 2015 से, इसकी जनसंख्या 19,746 है।

## संदर्भ

श्रेणी:ताजिकिस्तान के जमातें
सूवलाकी

**सूवलाकी** () एक यूनानी पकवान है, जिसमें मांस के छोटे टुकड़ों को सीख़ों में पिरोकर पकाया किया जाता है। इसे प्रायः सीख़ों से निकलकर गर्मागर्म खाया जाता है। इसे पीता में लपेटकर भी खाया जाता है, कभी-कभी नींबू, सॉस, टमाटर, प्याज़ और आलू डालकर। यूनान और साइप्रस में ज़्यादातर सूअर के सूवलाकी बनते हैं।

## नाम
यूनानी भाषा में, *सूवलाकी* नाम *सूवला* (, "सीख़") का अल्पार्थक शब्द है, जिसका मूल लातिन शब्द  है। इस नाम का प्रयोग उत्तरी यूनान में किया जाता है, जबकि दक्षिणी यूनान और एथेंस के पास इसे *कालामाकी* () नाम से जाना जाता है।

## संदर्भ

श्रेणी:राष्ट्रीय पकवान
श्रेणी:यूनानी खाना
श्रेणी:साइप्रसी खाना
अश्त ज़िला

**अश्त ज़िला** (, ) ताजिकिस्तान के सुग़्द प्रांत में स्थित एक ज़िला है, जिसकी सीमा उत्तर, पूर्व एवं दक्षिण उज़्बेकिस्तान से लगती है। इसकी राजधानी शैदान है। जनवरी 2020 से, इसकी जनसंख्या 1,68,100 है।

## विभाग
ज़िला का क्षेत्रफल लगभग 2800 km2 है, तथा यह एक नगरों और आठ जमातों में विभाजित है।

## संदर्भ

श्रेणी:ताजिकिस्तान के ज़िले
श्रेणी:सुग़्द प्रांत
मस्तचाह ज़िला

**मस्तचाह ज़िला** (, ) ताजिकिस्तान के सुग़्द प्रांत में स्थित एक ज़िला है। यह ग़फ़ूरोव ज़िला और उज़्बेकिस्तान के सीमा के बीच स्थित है। इसकी राजधानी बोस्तान है। 1 जनवरी 2020 से ज़िले की जनसंख्या 1,28,400 है।

## विभाग
ज़िले का क्षेत्रफल लगभग 1000 km2 है तथा यह तीन नगरों एवं चार जमातों में विभाजित है।

## संदर्भ

श्रेणी:ताजिकिस्तान के ज़िले
श्रेणी:सुग़्द प्रांत
मोनास्तिराकी

**मोनास्तिराकी** () यूनान के एथेंस शहर में स्थित एक मोहल्ला है। यहाँ विभिन्न बाज़ारों मिलते हैं तथा यह एथेंस का एक बड़ा पर्यटन आकर्षण है।  मोनास्तिराकी चौक में स्थित पांतानासा गिरजाघर मौजूद है, जो उसके नाम का मूल भी है। मोनास्तिराकी के दो मुख्य गालियों हैं: पांद्रोसू गली और अद्रियानू गली।

मोनास्तिराकी मेट्रो स्टेशन एथेंस मेट्रो के लाइन 1 और लाइन 3 से जुड़ा हैं।

## गैलरी

चित्र:20100410 athina143.JPG|हेड्रियन का संग्रहालय
चित्र:Παναγία Παντάνασσα-Μοναστηράκι 1124.jpg|पांतानासा गिरजाघर
चित्र:Tzisdarakis Mosque and Akropolis in Monastiraki.JPG|त्ज़िस्ताराकिस मस्जिद
चित्र:Souvenir shop.jpg|पांद्रोसू गली में यादगारों की दुकान
चित्र:Monastiraki flea market antiques street.jpg|सिक्कों की दुकान


## संदर्भ
ज़फ़राबाद ज़िला, ताजिकिस्तान

**ज़फ़राबाद ज़िला** (, ) ताजिकिस्तान के सुग़्द प्रांत में स्थित एक ज़िला है। इसकी राजधानी ज़फ़राबाद है। जनवरी 2020 से, इसकी जनसंख्या 75,900 है। 1970 दशक में, यग़्नाब घाटी की पूरी जनसंख्या को सोवियत द्वारा ज़बरदस्ती हटाकर ज़फ़राबाद में बसाया गया था।

## विभाग
ज़िले का क्षेत्रफल लगभग 400km2 है तथा यह तीन नगरों और 2 जमातों में विभाजित है।

## संदर्भ

श्रेणी:ताजिकिस्तान के ज़िले
श्रेणी:सुग़्द प्रांत
निकोसिया ज़िला

**निकोसिया ज़िला** (, ) साइप्रस का एक ज़िला है। इसकी राजधानी निकोसिया है, जो देश की राजधानी भी है। इस ज़िले का उत्तरी साइप्रस नियंत्रित भाग लेफ़कोशा ज़िला है।
## इतिहास

लूज़िन्यान शासन के समय, साइप्रस राज्य को ग्यारह प्रांतों में विभाजित किया गया था। निकोसिया के पास का स्थान विकॉन्ते प्रांत था। यह आधुनिक निकोसिया ज़िले का पूर्वी भाग था। ज़िले का पश्चिमी भाग पेंतागिया प्रांत था। 

उस्मानी शासन के समय, साइप्रस को छह क़ज़ाओं में विभाजित किया गया था, जिसमें से निकोसिया एक था। निकोसिया क़ज़ा के दो विभागों थें: दाग़ और देगिरमेनलिक। क़ज़ा एक क़ायमक़ाम के अधिकार पर था। 1878 में जब ब्रिटिश ने साइप्रस पर क़ब्ज़ा किया, इन विभागों को बनाए रखे गए। एक ब्रिटिश अधिकारी को निकोसिया क़ज़ा के लिए नियुक्त किया गया, जबकि क़ायमक़ाम का कुछ प्राधिकरण रहा।

1881 से, निकोसिया क़ज़ा के दो विभाग थें:

* लेफ़का
* मोर्फ़ू
* दाग़
* देयिरमेनलिक

## संदर्भ

श्रेणी:साइप्रस के ज़िले
फ़ासोलादा

**फ़ासोलादा** () बाकला, सब्ज़ियों और ज़ैतून के तेल से बना एक यूनानी एवं साइप्रसी सूप है। इसे कभी-कभी "यूनानियों का राष्ट्रीय पकवान" कहा जाता है।

फ़ासोलादा के तैयारी में बाकले के साथ टमाटर, गाजर, प्याज़, अजमोद, थाइम, सेलरी और तेज पत्ते जैसे सब्ज़ियों के साथ उबाला जाता है। कभी-कभी बाकले के स्थान में लीमा सेम का उपयोग किया जाता है।

## यह भी देखें
* यूनानी खाना
* साइप्रसी खाना

## संदर्भ

श्रेणी:यूनानी सूप
श्रेणी:साइप्रसी खाना
श्रेणी:राष्ट्रीय पकवान
कृष्णा घाटी

अंगूठाकार|भारतीय गाय की नस्ल कृष्णा
**कृष्णा घाटी** भारत में पाई जाने वाली एक बोझा ढोने वाली मवेशी की नस्ल है। इसकी उत्पत्ति कृष्णा, घाटप्रभा और मालप्रभा नदियों के किनारे बसे इलाक़ों में हुई है। यह एक अपेक्षाकृत नई नस्ल है, जिसे उन्नीसवीं शताब्दी के अंत में कृषि के उद्देश्य से एक जुआ खींचने वाले पशु के रूप में विकसित किया गया था।

## उपयोग
कृष्णा घाटी को भारी बोझा ढोने के काम के लिए पाला गया था, चाहे वह कृषि भूमि की जुताई के लिए हो या फिर कपास और गन्ने जैसी फसलों के परिवहन के लिए। यह उन ज़ेबू नस्लों में से एक थी, जिनका उपयोग अमेरिकी ब्राह्मण जैसी संकर नस्ल के निर्माण में किया गया।

## संदर्भ
शहरिस्तान ज़िला, ताजिकिस्तान

**शहरिस्तान ज़िला** (, ) ताजिकिस्तान के सुग़्द प्रांत में स्थित एक ज़िला है। इसकी राजधानी शहरिस्तान है। जनवरी 2020 से, इसकी जनसंख्या 43,700 है।

## विभाग
ज़िले का क्षेत्रफल लगभग 1100km2 है तथा यह दो जमातों में विभाजित है।

## शिल्पकृति

File:Bowl from Shahristan, Tajikistan, 9-11th century, National Museum of Antiquities of Tajikistan (113-218).jpg|शहरिस्तान से एक कटोरा, 9-11वीं शताब्दी, ताजिकिस्तान राष्ट्रीय शिल्पकृति संग्रहालय (113-218)
File:Ewer from Shahristan, Tajikistan, 9-11th century, National Museum of Tajikistan (KV 13752).jpg|शहरिस्तान से एक जग, 9-11वीं शताब्दी, ताजिकिस्तान राष्ट्रीय संग्रहालय (KV 13752)


## संदर्भ

श्रेणी:ताजिकिस्तान के ज़िले
श्रेणी:सुग़्द प्रांत
मिकासा अकरमैन

**मिकासा अकरमैन** (ミカサ・アッカーマン) हाजिमे इसायामा द्वारा रचित मंगा शृंखला अटैक ऑन टाइटन की एक काल्पनिक पात्र है। मिकासा को परिचय इस रूप में कराया जाता है कि वह पारादाइस द्वीप की नागरिक है और प्रधान नायक एरेन यीगर तथा उसके परिवार के साथ रहती है; मिकासा को एरेन के परिवार ने उस समय अपनाया था जब उसके माता-पिता की हत्या एक अपहरण के प्रयास के दौरान हो गयी थी। जब विशाल, मन-भक्षी प्राणियों जिन्हें टाइटन कहा जाता है, इलाके में आक्रमण करते हैं और एरेन की माँ को निगल लेते हैं, तब मिकासा और एरेन दोनों मिलिट्री में शामिल हो जाते हैं तथा सर्वे कोर्प्स॰ में शामिल होते हैं — दीवारों के बाहर टाइटनों से लड़ने वाले और साथ ही टाइटनों की शरीररचना का अध्ययन करने वाले एक विशिष्ट सैनिक समूह ताकि वे इन प्राणियों से बेहतर ढंग से समझ और रक्षा कर सकें। मिकासा के लड़ने का मुख्य प्रेरणास्त्रोत एरेन के प्रति उसका प्रेम है; वह एरेन की सुरक्षा के लिये तीव्र रूप से सतर्क रहती है। मिकासा का पात्र वीडियो खेलों और सीरीज़ के एनीमे रूपांतरण में भी प्रकट हुआ है।

इसायामा ने मिकासा के लिये उस वास्तविक व्यक्ति से प्रेरणा ली जिसे उन्होंने मंगा कलाकार बनने से पहले मिले थे; उन्होंने मिकासा को एशियाई रहने का मूल विचार बनाये रखा ताकि पश्चिमी स्वरूप के समान दिखने वाले कैस्ट में वह अलग नज़र आये। मिकासा को जापानी वर्ज़न में युई इशिकावा ने आवाज़ दी है और अंग्रेज़ी वर्ज़न में ट्रिना निशिमुरा ने। दोनों वॉइस-अभिनेत्रियों ने अपनी भूमिकाओं की लोकप्रियता और मिकासा के आकर्षक तत्व से आश्चर्य व्यक्त किया, खासकर इसलिए कि मिकासा सामान्यतः संयमी रहती है फिर भी उसकी मौजूदगी प्रभावशाली है।

मिकासा की दृढ़ उपस्थिति को समालोचकों और दर्शकों ने सकारात्मक रूप से स्वीकारा। अकरमैन कुल का सदस्य होने के नाते मिकासा लड़ाई में असाधारण कौशल प्रदर्शित करती है। जहाँ उसकी शांत और संयत स्वभाव की प्रशंसा हुई — जो सामान्यतः एरेन के तीव्र व्यवहार से विपरीत है — वहीं समीक्षकों ने एरेन के प्रति उसके दिखने वाले कोमल पक्ष पर भी आश्चर्य व्यक्त किया। दोनों वॉइस-अभिनेत्रियों की प्रशंसा मीडिया में हुई।

## संदर्भ

श्रेणी:सीएस1 जापानी-भाषा स्रोत (ja)
श्रेणी:जापानी भाषा पाठ वाले लेख
ताजिकिस्तान समय

**ताजिकिस्तान समय** (, ; **TJT**) ताजिकिस्तान का मानक समय है, जो सार्व निर्देशांकित काल से पाँच घंटे आगे है (UTC+05:00)। यह कज़ाख़स्तान, किर्गिज़स्तान, पाकिस्तान, तुर्कमेनिस्तान तथा उज़्बेकिस्तान के समय मंडलों के समान है।
कर संग्राहक

[अंगूठाकार|कार्यरत एक कर संग्राहक - [लुइस कैरल|लुईस कैरोल की *द हंटिंग ऑफ द स्नार्क* (१८७६) में हेनरी हॉलिडे के एक चित्रण से।]]
एक **कर संग्राहक** (अंग्रेज़ी: tax collector, taxman) वह व्यक्ति होता है जो सरकार की ओर से अन्य लोगों या निगमों से बकाया करों का संग्रह करता है। यह शब्द उन लोगों पर भी लागू हो सकता है जो कर रिटर्न का

लेखापरीक्षा करते हैं या किसी राजस्व एजेंसी के लिए काम करते हैं। कर संग्राहकों को अक्सर नकारात्मक रूप से चित्रित किया जाता है, और आधुनिक दुनिया में वकीलों के समान एक स्टीरियोटाइप साझा करते हैं।

## इतिहास
ऐतिहासिक रूप से, कर सीधे किसी राज्य के राजा या शासक द्वारा एकत्र किए जाते थे। जैसे-जैसे राज्य और प्रशासनिक क्षेत्र बड़े होते गए, यह कार्य अभिजात वर्ग या समर्पित कर संग्राहकों को आउटसोर्स किया जाने लगा।

## आधुनिक कर संग्रह
आधुनिक समय में, संग्रह एक समर्पित सरकारी कर संग्रह एजेंसी द्वारा किया जाता है, जिसे राजस्व सेवा, राजस्व एजेंसी या कर प्राधिकरण के नाम से जाना जाता है।

## उदाहरण

* जिलाधिकारी

## संदर्भ




## आगे पढ़ें

* 
श्रेणी:सरकारी व्यवसाय
ताणुरावजी

विकिपिडिया सदस्य कालुसिंह ताणु के अनुसार यह हरसाणी जागीर से जुड़ा  अखेराजोत भाटियों का एक ठिकाणा हैं । ठाकुर अखेराजसिंह के पुत्र महासिंह के  दुसरे पुत्र नरसिंह के पौत्र ठा. रावतसिंह ( रावजी ) ने इस गांव को बसाया इस कारण इसे ताणुरावजी से जाना जाता है ।   यहां के भाटी भारतीय सेना , राजस्थान पुलिस , आयकर विभाग , चिकित्सा क्षेत्र , तथा शिक्षा विभाग तथा जलदाय विभाग  से जुड़े हुए हैं ।  इस गांव में खेलकूद के क्षेत्र में युवा  राष्ट्रीय स्तर तक अपनी छाप छोड़ चुके हैं । इसके बाद जो जीवनयापन हैं वो कृर्षि और पशुपालन पर आधारित है । भारत के नामी कैंसर विशेषज्ञों में एक डॉ. गिरधरसिंह भाटी तथा आयकर विभाग  में CTO  हठेसिंह भाटी इसी गांव के है । तथा उनके छोटे भाई डॉ. फतेहसिंह भाटी एक चिकित्सक और  एक मशहूर लेखक है । इस गांव में  लाछ ब्रीड के  बेहतरीन घोड़े भी है जो एक सीमित 🐎 हॉर्स ब्रीड है ।  यहां एक बड़ा प्राकृतिक जलाशय है जो इस क्षेत्र के लिए   एक बड़ा जलस्रोत है ।
लिमासोल ज़िला

**लिमासोल ज़िला** (, ) साइप्रस का एक ज़िला है। , इसकी जनसंख्या 2,62,238 है। ज़िले की राजधानी लिमासोल है।

## इतिहास

प्राचीन शहर ऐमथस लिमासोल से 11km दूर है। पुरातात्विक खुदाई से बाइज़ेंटाइन काल के खंडहर तथा 7वीं शताब्दी का एक मक़बरा मिले थें। शहर के 9km पश्चिम में स्थित कोलोसी गढ़ टेंप्लर के इतिहास एवं लिमासोल ज़िले में हाला और ईख की कृषि दर्शाती है।

## संदर्भ

श्रेणी:साइप्रस के ज़िले
त्ज़ात्ज़िकी

**त्ज़ात्ज़िकी** () या **जाजीक** एक प्रकार का सॉस है, जो दक्षिण पूर्व यूरोप और पश्चिम एशिया के व्यंजनों में मौजूद है। इसे छने हुए दही में खीरे, लहसुन, नमक, ज़ैतून का तेल, नींबू का रस और सोआ, पुदीना, अजमोद और थाइम जैसे जड़ी-बूटियों मिलाकर बनाया जाता है। इसे सूवलाकी, गीरोस जैसे खाने के साथ परोसा जाता है।

त्ज़ात्ज़िकी दक्षिण एशियाई रायते के समान है।

## नामव्युत्पत्ति

*त्ज़ात्ज़िकी* एक यूनानी शब्द है, जो उस्मानी तुर्की शब्द *जाजीक* () से व्युत्पन्न है। 

औलिया चेलेबी के 1665 के यात्रावृत्तांत *[[सियाहतनामा]]* के अनुसार, *जाजीक* एक प्रकार की जड़ी-बूटी है, जिसे खाने पर डाला जाता है। *[[मलजा-उत-तब्बाख़ीन]]*, 1844 में कामिल पाशा द्वारा लिखित पहली उस्मानी रसोई पुस्तक में दिया गया है, कि *जाजीक* "खीरे और लहसुन के साथ दही" है।

## इतिहास

प्राचीन इतिहास से, यूनानी लोग दही आधारित चटनियों का प्रयोग करते थें। *ओक्सिगाला*, जिसे दही में मधु/ज़ैतून के तेल और जड़ी-बूटियों मिलाकर बनाया जाता है, उनमें से एक है। उस्मानी साम्राज्य के समय, तरातोर नाम के एक सॉस को अखरोट और सिरका के साथ बनाया जाता था।

## संदर्भ

श्रेणी:यूनानी खाना
श्रेणी:साइप्रसी खाना
श्रेणी:बुल्गारियाई खाना
श्रेणी:ईरानी खाना
श्रेणी:इराक़ी खाना
श्रेणी:तुर्की खाना
टेलीपोर्टेशन

**टेलीपोर्टेशन** (अंग्रेज़ी: teleportation) एक काल्पनिक अवधारणा है जिसमें द्रव्य या ऊर्जा को एक बिंदु से दूसरे बिंदु तक बीच की भौतिक दिक् तय किए बिना स्थानांतरित किया जाता है। यह विज्ञान कथा और फंतासी साहित्य में एक सामान्य विषय है। टेलीपोर्टेशन को अक्सर समय यात्रा के साथ जोड़ा जाता है, क्योंकि दो बिंदुओं के बीच यात्रा में एक अज्ञात समय लगता है, जो कभी-कभी तत्काल होता है। एपोर्ट एक समान घटना है जिसका वर्णन परामनोविज्ञान और आध्यात्मिकता में किया गया है।

कोई ज्ञात भौतिक तंत्र नहीं है जो टेलीपोर्टेशन की अनुमति देता हो। कुछ वैज्ञानिक शोध पत्र और मीडिया लेख "प्रमात्रा टेलीपोर्टेशन" का वर्णन करते हैं, जो प्रमात्रा सूचना हस्तांतरण की एक योजना है, लेकिन यह प्रकाश की गति से तेज़ संचार की अनुमति नहीं देता है।

## यह भी देखें

* प्रमात्रा टेलीपोर्टेशन

## संदर्भ
मूर्ख

अंगूठाकार|एवर्ट लारॉक द्वारा ''द इडियट्'' (१८९२)
आधुनिक प्रयोग में, **मूर्ख** (अंग्रेज़ी: Idiot) का अर्थ एक ऐसा व्यक्ति होता है जो मूर्खतापूर्वक या बेवक़ूफ़ाना व्यवहार करता है।

पहले, 'मूर्ख' शब्द क़ानूनी और मनोचिकित्सकीय संदर्भों में एक तकनीकी शब्द था एवं कुछ प्रकार की गहन बौद्धिक अक्षमता का संकेत देता था, ऐसी अवस्था जिसमें व्यक्ति की मानसिक आयु २ वर्ष या उससे कम मानी जाती थी और वह साधारण शारीरिक ख़तरों से अपनी रक्षा नहीं कर पाता/पाती। यह शब्द धीरे-धीरे 'गहन बौद्धिक मंदता' से प्रतिस्थापित कर दिया गया, जिसे बाद में अन्य, अधिक उपयुक्त शब्दों ने स्थान दिया।

मंदबुद्धि, मूर्ख, बौद्धिक मंदता से संबंधित अपमानजनक शब्द एवं क्रीटिन जैसे शब्दों का मानसिक विकलांगता वाले लोगों का वर्णन करने के लिए उपयोग अब प्राचीन और अपमानजनक माना जाता है।

नैतिक मूर्खता से तात्पर्य किसी प्रकार की नैतिक अक्षमता से है।

## सन्दर्भ

## बाहरी कड़ियाँ

*
फ़ैज़ाबाद ज़िला, ताजिकिस्तान

**फ़ैज़ाबाद ज़िला** (, ) ताजिकिस्तान का एक गणतंत्र-अधीन ज़िला है। यह दुशांबे के लगभग 60km पूर्व में स्थित है। इसकी सीमा पश्चिम एवं उत्तर में वहदत, पूर्व में राग़ून और दक्षिण में ख़तलान प्रांत से लगती है। इसकी राजधानी फ़ैज़ाबाद है। जनवरी 2020 से, इसकी जनसंख्या 1,03,600 है।

## विभाग
ज़िले का क्षेत्र फल लगभग 900 km2 है तथा यह एक नगर और आठ जमातों में विभाजित है।

## संदर्भ

श्रेणी:ताजिकिस्तान के ज़िले
कोसंबरी

**कोसंबरी** एक दक्षिण भारतीय सलाद है, जिसे फलियों, खीरे और सरसों से बनाया जाता है। इसे प्रायः मूँग से बनाया जाता है। यह उत्तर भारतीय सलाद कचूमर के समान है।

## संदर्भ

श्रेणी:कर्नाटक का खाना
श्रेणी:भारतीय सलाद
रक्सौल विधानसभा निर्वाचन क्षेत्र, बिहार

**रक्सौल विधानसभा निर्वाचन क्षेत्र** भारतीय राज्य बिहार के पूर्वी चम्पारण जिले का एक विधानसभा क्षेत्र है। यहाँ से वर्तमान विधायक प्रमोद कुमार सिन्हा हैं।

सन् 2008 के संसद एवं विधानसभा निर्वाचन क्षेत्रों के परिसमन के अनुसार रक्सौल विधानसभा क्षेत्र में रक्सौल एवं अडापुरा के सामुदायिक विकास खंडों को मिलाकर बनाया गया।

रक्सौल विधानसभा निर्वाचन क्षेत्र पश्चिम चम्पारण लोकसभा निर्वाचन क्षेत्र में स्थित है। परिसीमन से पहले यह बेत्तिया लोकसभा क्षेत्र के अंतर्गत था।

## विधायक सूची

## सन्दर्भ

श्रेणी:बिहार के विधानसभा निर्वाचन क्षेत्र
यिस्राएल साम्राज्य (सामिरा)

**यिस्राएल साम्राज्य** (    मम्लॆख़ॆत् यिस्राएल्  ), **जिसे सामरिया राज्य** या **उत्तरी राज्य** भी कहा जाता है, एक इज़राइली राज्य था जो लौह युग के दौरान दक्षिणी लेवांत में अस्तित्व में था। इसकी शुरुआत 10वीं शताब्दी ईसा पूर्व के पूर्वार्ध में मानी जाती है।  इसने सामरिया, गलील और ट्रांसजॉर्डन के कुछ हिस्सों पर नियंत्रण किया; पूर्व के दो क्षेत्रों में एक ऐसा दौर आया जिसमें राज्य के अस्तित्व में आने के तुरंत बाद बड़ी संख्या में नई बस्तियाँ स्थापित की गईं।  इसके चार राजधानी शहर थे: शीलो, शेकेम, तिर्ज़ा और सामरिया शहर । 9वीं शताब्दी ईसा पूर्व में, ओमरी घराने ने इस पर शासन किया, जिसका राजनीतिक केंद्र सामरिया शहर था।

हिब्रू बाइबिल के अनुसार, यिस्राएल के बारह गोत्रों का क्षेत्र एक समय इस्राएल और यहूदा के राज्य के अंतर्गत समाहित था, जिस पर शाऊल के घराने और फिर दाऊद के घराने का शासन था। हालाँकि, सुलैमान की मृत्यु के बाद, जो दाऊद का पुत्र और उत्तराधिकारी था, उसके पुत्र और उत्तराधिकारी रहूबियाम के प्रति असंतोष था, जिसका शासन केवल यहूदा के गोत्र और बिन्यामीन के गोत्र द्वारा स्वीकार किया गया था। शेष इस्राएलियों के बीच रहूबियाम के शासनकाल की अलोकप्रियता, जो यारोबाम को अपना सम्राट बनाना चाहते थे, के परिणामस्वरूप यारोबाम का विद्रोह हुआ, जिसके कारण उत्तर में इस्राएल राज्य (सामरिया) की स्थापना हुई, जबकि यहूदा और बिन्यामीन के वफादारों ने रहूबियाम को अपना सम्राट बनाए रखा और दक्षिण में यहूदा राज्य की स्थापना की ( यहूदिया ), जिससे इस्राएल की राजनीतिक एकता समाप्त हो गई। जबकि दो स्वतंत्र राज्यों के रूप में इज़राइल और यहूदा का अस्तित्व विवादित नहीं है, कुछ इतिहासकार और पुरातत्वविद् इज़राइल और यहूदा के संयुक्त राजतंत्र की ऐतिहासिकता को अस्वीकार करते हैं। 

लगभग 720 ईसा पूर्व में, इज़राइल पर नव-असीरियायी साम्राज्य ने विजय प्राप्त की थी।  असीरियन राजा सर्गोन द्वितीय के अभिलेखों से पता चलता है कि उसने 27,290 इस्राएलियों को मेसोपोटामिया निर्वासित किया था।   इस निर्वासन के परिणामस्वरूप राज्य की आबादी का पांचवां हिस्सा नष्ट हो गया और इसे असीरियन कैद के रूप में जाना जाता है, जिसने दस खोई हुई जनजातियों की धारणा को जन्म दिया। हालाँकि, इनमें से कुछ इस्राएली पड़ोसी यहूदा में सुरक्षा के लिए पलायन करने में कामयाब रहे,  हालाँकि यहूदावासियों को लगभग दो शताब्दियों बाद नव-बेबीलोन साम्राज्य द्वारा जीत लिया गया। जो लोग असीरियन विजय के बाद सामरिया में पीछे रह गए, उन्होंने मुख्य रूप से खुद को गरिज़िम पर्वत के आसपास केंद्रित किया और अंततः सामरी के रूप में जाने गए।   अश्शूरियों ने अपनी ऐतिहासिक निर्वासन नीति के तहत, अन्य विजित विदेशी आबादी को भी इज़राइल के क्षेत्र में बसाया।
मिस यूनिवर्स 1998

**मिस यूनिवर्स 1998** 47वाँ मिस यूनिवर्स सौंदर्य प्रतियोगिता था, जो 12 मई 1998 को स्टैन शेरिफ एरीना, होनोलूलू, हवाई में आयोजित हुआ। इस प्रतियोगिता के अंत में संयुक्त राज्य अमेरिका की ब्रूक ली ने त्रिनिदाद और टोबैगो की वेंडी फिट्जविलियम को ताज पहनाया। यह अवसर त्रिनिदाद और टोबैगो द्वारा मिस यूनिवर्स का खिताब जीतने का दूसरा और अब तक का अंतिम (सबसे हालिया) मौका था। इस वर्ष की प्रतियोगिता में 81 प्रतिभागियों ने भाग लिया।

## परिणाम
### प्लेसमेंट

## पृष्ठभूमि
### प्रतिभागियों का चयन
#### प्रतिस्थापन
मिस यूनिवर्स 1998 में कुछ विशेष बदलाव हुए थे प्रतिभागियों के चयन को लेकर:

लिनोर अबारजिल मिस इज़राइल 1998 का उम्र कम होने की वजह से प्रतियोगिता में शामिल नहीं हो सकीं। उनकी जगह हगित रज़ को जो फर्स्ट रनर-अप थीं को भेजा गया।

बिनिबिनिंग पिलिपिनास यूनिवर्स 1998 की विजेता टीशा सिलांग को अपने कनाडाई नागरिकता के कारण इस्तीफा देना पड़ा। उनकी जगह फर्स्ट रनर-अप ज्वेल मे लॉबाटोन को फिलीपींस का प्रतिनिधित्व करने के लिए चुना गया।

## प्रतियोगी

81 प्रतियोगियों ने इस खिताब के लिए प्रतिस्पर्धा की।

## सन्दर्भ

## बाहरी कड़ियाँ

*मिस यूनिवर्स आधिकारिक वेबसाइट

 
श्रेणी: मिस यूनीवर्स
श्रेणी: सुन्दरता प्रतियोगिता
श्रेणी: अंतर्राष्ट्रीय सुन्दरता प्रतियोगिता
श्रेणी:वर्षानुसार मिस यूनिवर्स
सफ़ा मस्जिद, गोवा

**सफ़ा मस्जिद** या **सफ़ा शाहौरी मस्जिद** भारत के गोवा राज्य के पोंडा शहर में स्थित एक मस्जिद है। मस्जिद के पास एक परिसर है, जिसमें बाग़ और सोते हैं। इसका छत टेराकोटा से बना है। 16वीं शताब्दी में निर्मित, यह भारत के राष्ट्रीय महत्व का स्थापत्य है।

## इतिहास

वी.टी. गून के अनुसार, सफ़ा मस्जिद को 1560 में पोंडा के केन्द्र से लगभग 2km दूर बीजापुरी शासक इब्राहीम आदिल शाह प्रथम द्वारा निर्मित किया गया था। संभवतः मस्जिद आदिल शाह के राज्य से पुराना है। हालाँकि इसके कोई शिलालेख नहीं है, न तो यह किसी एतिहासिक आलेख में शामिल है। इसके निर्माण की तिथि अज्ञात है। गोवा में पुर्तगाली शासन के समय, इस मस्जिद को पुर्तगालियों द्वारा क्षतिग्रस्त और जलाया गया था। 1980 दशक में इसे आंशिक रूप से पुनर्निर्माण किया गया था।

## इन्हें भी देखें

* भारत में इस्लाम
* भारत में मस्जिदों की सूची

## संदर्भ

श्रेणी:गोवा में मस्जिदें
तैयबजी परिवार

अंगूठाकार|बदरुद्दीन  तैयबजी
**तैयबजी परिवार:** जिसे तैयबजी-हैदरी, तैयबजी-फ़ायज़ी और तैयबजी-फ़ुटहली परिवार के नाम से भी जाना जाता है, एक प्रमुख भारतीय मुस्लिम वंश है जो सार्वजनिक सेवा, बौद्धिक जीवन और भारतीय स्वतंत्रता आंदोलन में अपने योगदान के लिए जाना जाता है। परिवार के सदस्यों ने राजनीति, कूटनीति, कानून, शिक्षा, कला और सशस्त्र बलों में प्रभावशाली पदों पर कार्य किया है। कई व्यक्तियों ने भारतीय राष्ट्रीय कांग्रेस के प्रमुख नेताओं के रूप में कार्य किया। 

## इन्हें भी देखें
अज़ीम प्रेमजी 

## संदर्भ

श्रेणी:भारत का राजनैतिक इतिहास
श्रेणी:मुस्लिम परिवार
श्रेणी:बोहरा
श्रेणी:भारत के राजनीतिक परिवार
सुरैया तैयबजी

**सुरैया तैयबजी:** (1919-1978) एक भारतीय आर्टिस्ट थी जिसने भारतीय राष्ट्रीय कांग्रेस के 1931 के ध्वज पर चरखे की जगह अशोक के सिंह स्तंभ से अशोक चक्र जोड़कर वर्तमान भारतीय राष्ट्रीय ध्वज बनाने में सहायता की थी। 
पाठ=A tricolour flag of saffron, white and green with a spinning wheel in the centre|दाएँ|अंगूठाकार| ''स्वराज ध्वज'', जिसे 1931 में भारतीय राष्ट्रीय कांग्रेस द्वारा आधिकारिक रूप से अपनाया गया था

इतिहासकार ट्रेवर रॉयल ने अपनी पुस्तक *"द लास्ट डेज़ ऑफ़ द राज"* में लिखा है कि बदरुद्दीन तैयबजी ने वर्तमान भारतीय राष्ट्रीय ध्वज का अंतिम रूप डिज़ाइन किया था। सुरैया तैयबजी ने इसकी पहली प्रति बनाई थी जो आज़ादी की रात जवाहर लाल नेहरू की कार पर फहराई गई थी।

वह तैयबजी वंश से थी।  सर अकबर हैदरी की भतीजी थी, जिन्होंने 1937 से 1941 तक हैदराबाद के प्रधान मंत्री के रूप में कार्य किया और लेडी अमीना हैदरी की पोती थी जिन्होंने हैदराबाद में मुस्लिम महिलाओं की शिक्षा का कारण बताया।  उसकी शादी बदरुद्दीन तैयबजी से हुई थी जो एक सिविल सेवक थे और बाद में अलीगढ़ मुस्लिम विश्वविद्यालय के कुलपति बने ।  
## इन्हें भी देखें

* तैयबजी परिवार
* अज़ीम प्रेमजी
## संदर्भ

श्रेणी:१९७८ में निधन
श्रेणी:1918 में जन्मे लोग
श्रेणी:ध्वज
श्रेणी:भारतीय महिला कलाकार
श्रेणी:21वीं सदी की भारतीय हस्तियां
श्रेणी:21वीं सदी की भारतीय महिलाएं
कैरान क़ाज़ी

**कैरान क़ाज़ी** या **कायरान क़ाज़ी** ( ; जन्म 27 जनवरी 2009  ) एक अमेरिकी सॉफ्टवेयर इंजीनियर है जो अमेरिकी एयरोस्पेस निर्माता कंपनी स्पेसएक्स में काम कर रहा है।  14 साल की उम्र में उसने 2023 में सांता क्लारा यूनिवर्सिटी स्कूल ऑफ इंजीनियरिंग से स्नातक की उपाधि प्राप्त की जो विश्वविद्यालय का सबसे कम उम्र का स्नातक बन गया।  उसे स्पेसएक्स द्वारा जून 2023 में कंपनी की सैटेलाइट इंटरनेट टीम स्टारलिंक में काम करने के लिए भर्ती किया गया था।   उसे मीडिया में एक असाधारण प्रतिभा के रूप में वर्णित किया गया है।   

## इन्हें भी देखें

* तैयबजी परिवार
* खान सर
* अज़ीम प्रेमजी

## संदर्भ

श्रेणी:जीवित लोग
श्रेणी:2009 में जन्मे लोग
श्रेणी:अमेरिका के मुसलमान
श्रेणी:अमेरिका के लोग
श्रेणी:21वीं सदी के अमेरिकी लोग
श्रेणी:21वीं सदी के मुसलमान
यूबाय

**यूबाय** एक कुवैत स्थित ई-कॉमर्स प्लेटफ़ॉर्म है जो ग्राहकों को अंतरराष्ट्रीय बाजारों से उत्पाद खरीदने की सुविधा प्रदान करता है। कंपनी 180 से अधिक देशों में सेवाएँ देती है और क्रॉस-बॉर्डर रिटेल लेन-देन संचालित करती है। शिपिंग/डिलीवरी आमतौर पर FedEx और DHL Express जैसे वैश्विक कूरियर प्रदाताओं के माध्यम से प्रबंधित की जाती है।

‘डेली न्यूज़ ऐंड एनालिसिस’ अख़बार के अनुसार, Ubuy की शुरुआत मिडिल ईस्ट और नॉर्थ अफ्रीका क्षेत्र से हुई थी।

## इतिहास
2012 में Ubuy की स्थापना धारी अल-अब्दुलहदी और अब्दुलवहाब अल-ओथमान ने कुवैत में की थी। 2023 में कंपनी ने वैश्विक भुगतान विकल्पों का विस्तार करने के लिए कनाडा की फिन-टेक फर्म Nuvei के साथ साझेदारी की। मीडिया रिपोर्टों के अनुसार 2023 में Ubuy का वार्षिक राजस्व लगभग 100 मिलियन डॉलर तक पहुंच गया था।

मई 2024 में Ubuy ने जर्मनी में अपना पहला गोदाम खोला, जिससे यूरोपीय उत्पादों (विशेषकर फैशन, इलेक्ट्रॉनिक्स और घरेलू सामान) की वैश्विक उपलब्धता और वितरण-गति में सुधार हुआ। अक्टूबर 2024 में कंपनी ने अपने मोबाइल ऐप में फ्रेंच और जर्मन भाषाएँ जोड़ीं, जिससे समर्थित भाषाओं की संख्या 60 तक पहुँच गई। 2023 में कंपनी ने को Deloitte की 50 सबसे तेज़ी से बढ़ने वाली प्रौद्योगिकी कंपनियों की सूची में स्थान मिला।

### नियामकीय कार्रवाई व कानूनी मुद्दे
मई 2025 में भारत के केंद्रीय उपभोक्ता संरक्षण प्राधिकरण ने Ubuy इंडिया सहित अमेज़न इंडिया और फ्लिपकार्ट जैसे अन्य ई‑कॉमर्स प्लेटफ़ॉर्मों को पाकिस्तानी झंडे और संबंधित वस्तुओं को सूचीबद्ध करने के कारण औपचारिक नोटिस जारी किए। यह कार्रवाई ऑपरेशन सिंदूर के बाद भारत और पाकिस्तान के बीच बढ़े तनाव के दौरान की गई। केंद्रीय उपभोक्ता संरक्षण प्राधिकरण ने इन प्लेटफ़ॉर्मों को ऐसे उत्पादों को तुरंत हटाने के निर्देश दिए, और Ubuy इंडिया ने उन निर्देशों का पालन किया।

## संचालन प्रणाली
Ubuy विश्व के अलग-अलग स्थानों पर अपने सात गोदामों का प्रबंधन करती है। अपनी वेबसाइट के माध्यम से, यह ग्राहकों को विदेश से उत्पाद ऑर्डर करने की सुविधा प्रदान करती है, जिसमें अंतरराष्ट्रीय शिपिंग इसकी सेवा का अभिन्न हिस्सा है।

## सन्दर्भ
अरॅद्वी सूरा अनाहिता

**अनाहिता**  एक ईरानी देवी के नाम का पुराना फ़ारसी रूप है और यह पूर्ण और प्रारंभिक रूप में ***' रूप में प्रकट होता है ( '''' ), एक [[हिन्द-ईरानी भाषाएँ|हिन्द-ईरानी]] ब्रह्माण्ड संबंधी आकृति का [[अवस्ताई भाषा|अवस्ताई]] नाम जिसे "जल" ( अबान ) की दिव्यता के रूप में सम्मानित किया जाता है और इसलिए प्रजनन क्षमता, उपचार और ज्ञान के साथ जुड़ा हुआ है।ईरान में अनाहिता नाम का एक मंदिर भी है। अरॅद्वी सूरा अनाहिता [[मध्य फ़ारसी भाषा|मध्य]] और [[फ़ारसी भाषा|आधुनिक फ़ारसी]] में ***अर्द्विसूर अनाहीद**'' (اردویسور آناهید) है, और [[आर्मीनियाई भाषा|अर्मेनियाई]] में ''अनाहित है'' ।  अरॅद्वी सूरा अनाहिता का एक प्रतिष्ठित तीर्थ संप्रदाय, अन्य तीर्थ संप्रदायों के साथ, "स्पष्टतः 4 वीं शताब्दी ईसा पूर्व में शुरू किया गया था और [[सासानी साम्राज्य|सासानीयों]] के तहत एक [[प्रतिमाभंजन|प्रतिमाभंजक]] आंदोलन के मद्देनज़र इसे दबा दिए जाने तक चला।"  देवी अनाहिता का प्रतीक [[कमल|कमल का फूल]] है। कमल महोत्सव (फ़ारसी: जश्न-ए-निलुफर) एक ईरानी त्योहार है जो जुलाई के पहले सप्ताह के अंत में आयोजित किया जाता है। इस समय इस त्यौहार का आयोजन संभवतः गर्मियों की शुरुआत में कमल के फूलों के खिलने पर आधारित था।

[[शास्त्रीय प्राचीनकाल|शास्त्रीय पुरातनता]] के यूनानी और रोमी इतिहासकारों ने उसे या तो **अनाईतिस*' के नाम से संदर्भित किया है या अपने देवताओं में से किसी एक के साथ उसकी पहचान की है।<sup class="noprint Inline-Template" style="white-space:nowrap;">&#x5B; *कौन सा?'' &#x5D; 270 अनाहिता, एक सिलिकेसियस एस-प्रकार क्षुद्रग्रह, का नाम उसके नाम पर रखा गया है। अपने संप्रदाय के विकास के आधार पर, उन्हें एक समन्वयवादी देवी के रूप में वर्णित किया गया, जो दो स्वतंत्र तत्वों से बनी थी। पहला स्वर्गीय नदी के हिंद-ईरानी विचार का प्रकटीकरण है जो पृथ्वी में बहने वाली नदियों और धाराओं को पानी प्रदान करता है, जबकि दूसरा अनिश्चित मूल की देवी का है, हालांकि अपनी अनूठी विशेषताओं को बनाए रखते हुए, जो प्राचीन मेसोपोटामिया देवी इनन्ना-इश्तर के संप्रदाय से जुड़ी हुई थी।  एक सिद्धांत के अनुसार, यह आंशिक रूप से अनाहिता को पारसी धर्म का हिस्सा बनाने की इच्छा से उत्पन्न हुआ, क्योंकि उसके संप्रदाय का प्रसार सुदूर उत्तर-पश्चिम से फारस के बाक़ी हिस्सों में हुआ था। 

हरमन लोम्मेल के अनुसार, हिंद-ईरानी काल में देवी का उचित नाम सरस्वती था, जिसका अर्थ भी "वह जिसके पास जल है" हि है।  अवेस्ताई में, नाम 𐬀𐬭𐬆𐬛𐬎𐬎𐬍⸱𐬯𐬏𐬭𐬁⸱𐬀𐬥𐬁𐬵𐬌𐬙𐬀 (  ) का अर्थ है "जल की, शक्तिशाली और निष्कलंक"। भारतीय सरस्वती की तरह, अनाहिता फसलों और पशुओं का पालन-पोषण करती है; और उसे एक देवी और पौराणिक नदी दोनों के रूप में सम्मानित किया जाता है, जिसका वह मानवीकरण करती है, "वह पृथ्वी पर बहने वाले इन सभी जलों के समान विशाल है" (यश्त 5.3)।
पिदाकला युद्ध

**पिदाकला युद्ध** आन्ध्र प्रदेश राज्य के कुर्नूल जिले के आस्परि के निकट स्थित गाँव कैरुप्पाला में प्रतिवर्ष आयोजित होने वाला स्थानीय लोक-परम्परा पर आधारित गोबर लड़ाई का त्योहार है। यह गाँव विभिन्न समुदायों का प्रतिनिधित्व करते हुए दो पक्षों में बँटा रहता है। स्थानीय परंपराओं के अनुसार यह उत्सव इसी गाँव में आरंभ हुआ माना जाता है और स्थानीय लोग इसे स्वास्थ्य के लिए शुभ मानते हैं।

## व्युत्पत्ति
"पिदाकलु" शब्द सूखे गोबर के ईँट के लिये प्रयुक्त होता है जिनका ईंधन के रूप में उपयोग होता है, और "समरम्" का अर्थ संग्राम, युद्ध या मुक़ाबला होता है।

## त्यौहार
कैरुप्पाला के गाँववाले पारंपरिक रूप से उगादी के अगले दिन वार्षिक गोबर-लड़ाई आयोजित करते हैं, साथ ही उसी के अंत में दो देवताओं के बीच होने वाले विवाह का आयोजन भी करते हैं।

इस लड़ाई में सैकड़ों लोग भाग लेते हैं। महत्त्वपूर्ण उग्र घटनाओं से बचने के लिये त्योहार के समय पुलिस का बड़ी संख्या में तैनाती रहती है। चोटें होती रहती हैं, पर आमतौर पर कोई शिक़ायत दर्ज नहीं की जाती। लड़ाई के अंत में गाँव में विरभद्र और भद्रकाली के मिलन का उत्सव मनाया जाता है।

कुर्नूल शहर के कल्लूर में भी इस तरह की अलग मान्यताओं वाले समारोह होते हैं। प्रत्येक वर्ष शहर भर से लाए गए गधों को चौडेस्वरी मंदिर के चारों ओर उस उद्देश्य के लिये बनाए गए घोले हुए कीचड़ के तीन बार चक्रमण कराए जाते हैं; यह कीचड़ लगभग ०.९१ मीटर (३ फ़ुट) गहरा होता है। उसके बाद उन्हें नहलाकर, सज़ाकर और पूजित किया जाता है। बड़ी संख्या में भक्त इस अनुष्ठान को देखने के लिये मंदिर में इकट्ठा होते हैं क्योंकि माना जाता है कि यह शहर में शांति लाता है।

## किम्वदन्ती
स्थानीय हिन्दू लोककथाओं के अनुसार, देवता विरभद्र और देवी भद्रकाली के विवाह से पहले एक विवाद हुआ था। विवाद के कारणों को लेकर स्रोतों में भिन्नता दिखती है: कुछ स्रोत बताते हैं कि विरभद्र की अचानक की गई अग्रसरता से भद्रकाली क्रोधित हुईं और उन्होंने गोबर फेंकने की धमकी दी, जबकि अन्य क़िस्से बताते हैं कि किसी संबंध के बाद उनकी जोड़ी कुछ समय के लिये अलग रही। एक बिन्दु पर भद्रकाली के पक्ष में खड़े गाँववाले विरभद्र पर गोबर फेंकने लगे और विरभद्र के पक्ष के गाँववालों ने भी गोबर से प्रत्युत्तर दिया। यह लड़ाई लगभग एक घंटे तक चली और अन्ततः गाँव के नेताओं ने मामला सुलझा दिया तथा दोनों देवताओं का विवाह संपन्न हुआ।

## हाल के वर्ष
साल २०१२ में लगभग पंद्रह लोग घायल हुए थे, पर कोई शिक़ायत दर्ज नहीं हुई। साल २०२२ में स्थानीय अधिकारियों ने बताया कि लगभग पचास लोग घायल हुए, पर पुलिस के पास कोई शिकायत नहीं आई।

कोविड-१९ महामारी के दौरान, साल २०२१ में जहाँ देश में मामलों में वृद्धि देखी जा रही थी, उस वर्ष भी इस उत्सव को आयोजित करने के लिये विशेष अनुमति दी गई थी। उसी वर्ष एक वीडियो वायरल हुआ जिसमें मास्क न पहने हुए भीड़ दिख रही थी जो महामारी के समय गोबर फेंक रही थी — इस वीडियो ने ऑनलाइन निन्दा को जन्म दिया। पुलिस अधिकारी ने उस वर्ष लगभग एक सौ लोग घायल होने की सूचना दी, पर फिर भी कोई शिक़ायत दर्ज नहीं की गई।

## यह भी देखें

* ला टोमैटिना - स्पेन में एक टमाटर की लड़ाई
* सोंगक्रान - नववर्ष का त्यौहार जिसके दौरान म्यांमार और थाईलैंड में पानी की लड़ाई आयोजित की जाती है।

## सन्दर्भ

श्रेणी:हिन्दू संस्कृति
गोरेहब्बा

**गोरेहब्बा** (कन्नड़: ಗೋರೆಹಬ್ಬ, ) भारत में एक हिन्दू पर्व है जिसमें एक-दूसरे पर गोबर फेंकने की परम्परा है। यह उत्सव दीपावली के बाद वाले दिन, बलिप्रतिपदा (पाड्यामी) के पश्चात्, कर्नाटक राज्य के गुमटापूरा ग्राम में मनाया जाता है। यह तमिलनाडु राज्य के इरोड जनपद के थलावडी तालुक स्थित गुमटापुरम् ग्राम में भी कन्नडभाषी जनों द्वारा मनाया जाता है।

हिन्दू पुराणों के अनुसार, बीरेश्वर स्वामी देवता का जन्म गोबर से हुआ था; अतः इस पर्व में एक-दूसरे पर गोबर फेंककर उत्सव मनाया जाता है।

गोरेहब्बा के समान ही आन्ध्रप्रदेश राज्य के कर्नूल जनपद के अस्पारी के समीप स्थित कैरुप्पाला ग्राम में पिदाकला युद्ध नामक उत्सव मनाया जाता है।

संवत् २०८२ / ई॰ सन् २०२५ में अमरीकी यूट्यूबर टायलर ओलिवेरा ने इस पर्व में भाग लेने के चित्र सामाजिक माध्यमों पर साझा किए।

## यह भी देखें

* इव्रिया का पर्वोत्सव - इटली में संतरा युद्ध

* ला टोमैटिना - स्पेन में एक टमाटर की लड़ाई
* पिडकला युद्ध - भारत में उगादी के बाद एक गोबर की लड़ाई
* सोंगक्रान - जिसके दौरान थाईलैंड में पानी की लड़ाई आयोजित की जाती है

## सन्दर्भ

## बाहरी कड़ियाँ

* गोरेहब्बा उत्सव मनाने वालों ने गाय के गोबर का ढेर लगायाबीबीसी मोशन गैलरी द्वारा
* गोबर फेंकने वालों का लक्ष्य शांति है डेक्कन हेराल्ड द्वारा
श्रेणी:भारत में धार्मिक त्यौहार
श्रेणी:हिन्दू पर्व
तरफ़दार

**तरफ़दार** () एक बंगाली उपनाम है। इसका अर्थ है "तरफ़ का प्रभारी व्यक्ति"।

यह उपनाम का प्रयोग दोनों हिन्दुओं और मुसलमानों द्वारा किया जाता है।

## संदर्भ

श्रेणी:उपनाम
श्रेणी:बंगाली उपनाम
वर्ज़ाब ज़िला

**वर्ज़ाब ज़िला** (, ) ताजिकिस्तान में स्थित एक गणतंत्र-अधीन ज़िला है। इसकी राजधानी वर्ज़ाब है। इसकी सीमा पश्चिम में हिसार, दक्षिण में रुदकी ज़िले और पूर्व में वहदत से लगती है। इसके उत्तर हिसार पर्वतमाला स्थित है। वर्ज़ाब नदी इस ज़िले को पार करती है। जनवरी 2020 से, वर्ज़ाब ज़िले की जनसंख्या 82,200 है।

## विभाग
ज़िले का क्षेत्रफल लगभग 1700km है तथा यह एक स्की रिज़ॉर्ट और छह जमातों में विभाजित है।

## संदर्भ

श्रेणी:ताजिकिस्तान के ज़िले
चित्पावन ब्राह्मण

[right|thumb|300px|'''बोडण''' मनाते हुए चित्पावन स्त्रियाँ। बोडन बच्चे के [जन्म और विवाह आदि के समय मनाया जाता है।]]
**चित्पावन ब्राह्मण** या **कोंकणस्थ ब्राह्मण**, महाराष्ट्र राज्य के तटीय क्षेत्र कोंकण में रहने वाला एक हिंदू महाराष्ट्रीय ब्राह्मण समुदाय है । प्रारंभ में सत्रहवीं शताब्दी के उत्तरार्ध में दूतों और जासूसों के रूप में काम करते हुए, समुदाय 18 वीं शताब्दी के दौरान प्रमुखता में आया जब बालाजी विश्वनाथ के भट परिवार के पेशवा के उत्तराधिकारी मराठा साम्राज्य के वास्तविक शासक बन गए । चितपावनों ने स्वयं को योद्धा और पुरोहित दोनों माना है। सैन्य मामलों में उनकी भागीदारी पेशवाओं के उदय के साथ शुरू हुई और सैन्य और अन्य सेवाओं में प्रवेश करने की उनकी इच्छा ने उन्हें दक्कन में उच्च स्थिति और शक्ति अर्जित की । कोंकण के अपने मूल घर में, उनका प्राथमिक व्यवसाय खेती था क्युकी वे जमींदार जाती है, जबकि कुछ ने अपनी जाति के सदस्यों के बीच पौरोहित्य करके पैसा कमाया ।

## प्रसिद्ध चित्पावन

#पेशवा,  
#लोकमान्य तिलक, 
#विनायक दामोदर सावरकर,
#गोपाल गणेश आगरकर,
#महादेव गोविंद रानडे,
#वासुदेव बलवंत फडके,
#रमाबाई रानडे,
#सेनापति बापट, 
#नाना फडणवीस, 
#इरावती कर्वे,  
#विष्णुशास्त्री कृष्णशास्त्री चिपळूणकर, 
#गोपाळ कृष्ण गोखले,  
#बापू गोखले, 
#आनंदीबाई गोपालराव जोशी, 
#धोंडो केशव कर्वे,
#चाफेकर बंधु,
#विठ्ठल नरहर गाडगिल
#अजित भालचंद्र आगरकर,
#माधव आपटे, 
#मोहन गोखले, 
#प्रशांत दामले,  
#विक्रम गोखले, 
#माधुरी दीक्षित,
#धनंजय चंद्रचूड,
# विमलबाई गायकवाड (पूर्वीचे रानडे), 
# बी.जी. चितळे, 
# देवेंद्र फडणवीस
# महादेवशास्त्री जोशी, 
# श्रीधर व्यंकटेश केतकर
# शरद पोंक्षे  
# भय्याजी जोशी, 
# वामन हरि पेठे, 
# पु.ना.गाडगीळ

## सन्दर्भ

श्रेणी:महाराष्ट्र की जातियाँ
श्रेणी:ब्राह्मण
श्रेणी:कोंकणी जातियाँ
वर्ज़ाब नदी

**वर्ज़ाब** () ताजिकिस्तान की काफ़रनिहान नदी की दाहिनी उपनदी है। यह 71 km चौड़ी है तथा इसका क्षेत्रफल 1740 km2 है।

वर्ज़ाब नदी हिसार पर्वतमाला के दक्षिण से होकर उस दिशा में बहती है। यह वर्ज़ाब शहर और ताजिकिस्तान की राजधानी दुशांबे को पार करती है।

## संदर्भ

श्रेणी:ताजिकिस्तान की नदियाँ
महागुच्छ

**महागुच्छ** छोटे मंदाकिनी गुच्छों या मंदाकिनी झुंडों का एक बड़ा समूह है;  वे ब्रह्मांड में सबसे बड़ी ज्ञात संरचनाओं में से हैं। हमारी आकाशगंगा स्थानीय समूह का भाग है (जिसमें 54 से अधिक मंदाकिनीयाँ हैं), जो बदले में कन्या महागुच्छ का भाग है, जो लानियाके महागुच्छ का भाग है, जो मीन-सेटस महागुच्छ कॉम्प्लेक्स का भाग है।  महागुच्छ के बड़े आकार और कम घनत्व का अर्थ है कि वे, मंदाकिनी झुंड के विपरीत, हबल विस्तार के साथ विस्तारित होते हैं। प्रेक्षणीय ब्रह्मांड में महागुच्छों की संख्या 1 करोड़ होने का अनुमान है। 

## अस्तित्व
महागुच्छों का अस्तित्व इस तथ्य की ओर संकेत करता है कि ब्रह्माण्ड में मंदाकिनीयाँ समान रूप से वितरित नहीं हैं; इनमें से अधिकांश मंदाकिनीयाँ आपस में खिंचकर गुच्छों और समूहों में संगठित होती हैं। समूहों (groups) में कुछ दर्जनों मंदाकिनीयाँ होती हैं, जबकि गुच्छों (clusters) में कई हज़ार मंदाकिनीयाँ हो सकती हैं। ये समूह, गुच्छ और अतिरिक्त एकाकी मंदाकिनीयाँ मिलकर और भी बड़े ढाँचे बनाते हैं, जिन्हें महागुच्छ कहा जाता है।

उनका अस्तित्व सर्वप्रथम जॉर्ज एबेल ने 1958 में अपने एबेल सूची में प्रस्तावित किया था, जिसमें मंदाकिनी गुच्छों का संकलन किया गया था। उन्होंने इन्हें "द्वितीय-कोटि के गुच्छ" (second-order clusters) अथवा गुच्छों के गुच्छ कहा।

महागुच्छ, मंदाकिनियों की विशाल संरचनाएँ बनाते हैं, जिन्हें "सूतकाएँ (filaments)", "महागुच्छ परिसंहतियाँ" (supercluster complexes), "भित्तियाँ" (walls) या "पत्रक" (sheets) कहा जाता है। इनका विस्तार कई करोड़ प्रकाश-वर्ष से लेकर 10 अरब प्रकाश-वर्ष तक हो सकता है, जो प्रेक्षणीय ब्रह्माण्ड (observable universe) का 5% से अधिक भाग आच्छादित करता है। ये अब तक ज्ञात सबसे बड़ी संरचनाएँ हैं।

महागुच्छों का अध्ययन ब्रह्माण्ड की प्रारम्भिक अवस्था के बारे में जानकारी प्रदान कर सकता है, जब इनका निर्माण हुआ था। महागुच्छों के भीतर मंदाकिनियों की घूर्णन धुरियों की दिशाओं का अध्ययन वे खगोलशास्त्री करते हैं, जो मानते हैं कि इससे ब्रह्माण्ड के इतिहास में मंदाकिनियों की आद्य-निर्माण प्रक्रिया के बारे में गहन अंतर्दृष्टि और जानकारी प्राप्त हो सकती है।

महागुच्छों के बीच-बीच में अन्तरिक्ष के विशाल रिक्त क्षेत्र (voids) पाए जाते हैं, जहाँ बहुत कम मंदाकिनियाँ विद्यमान होती हैं। महागुच्छों को प्रायः छोटे-छोटे गुच्छों के समूहों में विभाजित किया जाता है, जिन्हें मंदाकिनी समूह और गुच्छ कहा जाता है।

यद्यपि साम्यसिद्धान्त के अनुसार महागुच्छों को ब्रह्माण्ड की सबसे बड़ी संरचनाएँ माना जाता है, तथापि सर्वेक्षणों में इनसे भी बड़े ढाँचे देखे गए हैं, जिनमें स्लोएन महाभित्ति प्रमुख है।
काफ़रनिहान नदी

**काफ़रनिहान** (, ) आमू दरिया की एक उपनदी है। यह 387 km लम्बा है तथा इसका क्षेत्रफल 11,600 km2 है। नदी हिसार पर्वतमाला के दक्षिण से होकर पश्चिम-दक्षिण दिशा में बहती है, जहाँ वह वहदत और दुशांबे को पार करके अफ़्ग़ानिस्तान-ताजिकिस्तान सीमा पहुंचती है। वख़्श और पंज नदियों के मेलन के 40 km पश्चिम में, काफ़रनिहान आमू दरिया से मिलती है। काफ़रनिहान पीने के पानी का एक महत्वपूर्ण स्रोत है, किंतु यह सिंचाई अपवाह तथा दुशांबे और वहदत से गंदे पानी के कारण बहुत प्रदुषित है।

काफ़रनिहान नदी ताजिकिस्तान-उज़्बेकिस्तान सीमा बनाता है। इसके मुख्य उपनदियाँ हैं वर्ज़ाब और ख़ानक़ा।

## संदर्भ

श्रेणी:ताजिकिस्तान की नदियाँ
श्रेणी:उज़्बेकिस्तान की नदियाँ
लार्नाका ज़िला

**लार्नाका ज़िला** (, ) साइप्रस के एक ज़िला है। इसकी राजधानी लार्नाका है। इसकी सीमा पूर्व में फ़ामागुस्ता ज़िले, उत्तर में निकोसिया ज़िले और पश्चिम में लिमासोल ज़िले से लगती है।

1974 में, तुर्की ने ज़िले के एक छोटे भाग पर क़ब्ज़ा किया , जो अब उत्तरी साइप्रस का भाग है।

लार्नाका ज़िले में स्थित देश का मुख्य विमानक्षेत्र लार्नाका अंतरराष्ट्रीय विमानक्षेत्र और ख़ाला सुल्तान तकिया है।

2021 में, लार्नाका ज़िले की जनसंख्या 1,55,753 थी।

## इतिहास
उस्मानी शासन के समय, साइप्रस को छह क़ज़ाओं में विभाजित किया गया था, जिसमें से लार्नाका एक था। क़ज़ा एक क़ायमक़ाम के अधिकार पर था। 1878 में जब ब्रिटिश ने साइप्रस पर क़ब्ज़ा किया, इन विभागों को बनाए रखे गए। एक ब्रिटिश अधिकारी को लार्नाका क़ज़ा के लिए नियुक्त किया गया, जबकि क़ायमक़ाम का कुछ प्राधिकरण रहा।

## संदर्भ

श्रेणी:साइप्रस के ज़िले
अश्वशीर्ष निहारिका

**अश्वशीर्ष निहारिका** (जिसे **बार्नार्ड 33** या **बी33** भी कहा जाता है) ओरायन नक्षत्रमंडल में स्थित एक छोटी अंधकारमय निहारिका है। यह निहारिका **अल्निताक** (ओरायन की कमरपट्टी का पूर्वतम तारा) के ठीक दक्षिण में स्थित है और यह बहुत बड़े **ओरायन आणविक मेघ समूह** का एक भाग है। यह लिंड्स 1630 के रूप में ज्ञात घने धूल के बादल के दक्षिणी क्षेत्र में, आईसी 434 नामक बहुत बड़े, सक्रिय तारा-निर्माण एच II क्षेत्र के किनारे पर दिखाई देता है।

  

अश्वशीर्ष निहारिका पृथ्वी से लगभग 422 पारसेक या 1,375 प्रकाश वर्ष दूर है।  घोड़े के सिर से समानता के कारण यह सबसे अधिक पहचाने जाने योग्य निहारिकाओं में से एक है।

## इतिहास
यह निहारिका 1888 में स्कॉटलैंड की खगोलशास्त्री **विलियमिना फ्लेमिंग** द्वारा खोजी गई थी, जब उन्होंने हार्वर्ड कॉलेज वेधशाला में खींची गई एक छायाचित्र प्लेट पर इसे देखा। इसकी शुरुआती विवरणों में से एक **ई. ई. बार्नार्ड** द्वारा किया गया था, जिन्होंने इसे इस प्रकार वर्णित किया: "अंधकारमय द्रव्यमान, व्यास 4′, ζ ओरायनिस से दक्षिण की ओर विस्तारित धुंधली पट्टी पर", और इस अंधकारमय निहारिका को **बार्नार्ड 33** के रूप में सूचीबद्ध किया।

## संरचना
धूल और गैस का यह अंधकारमय बादल **ओरायन आणविक मेघ समूह** का एक क्षेत्र है, जहाँ नक्षत्रों का निर्माण हो रहा है। यह **ओरायन नक्षत्र** में स्थित है, जो उत्तरी गोलार्ध के शीतकालीन सायंकालीन आकाश में तथा दक्षिणी गोलार्ध के ग्रीष्मकालीन सायंकालीन आकाश में प्रमुख रूप से दिखाई देता है।

**रंगीन चित्रों** में एक लाल आभा दिखाई देती है, जो मुख्यतः निहारिका के पीछे स्थित आयनित हाइड्रोजन गैस (Hα) से उत्पन्न होती है और पास के उज्ज्वल तारे **सिग्मा ओरायनिस** के कारण होती है। चुंबकीय क्षेत्र गैसों को प्रवाहित करते हुए उन्हें धाराओं में परिवर्तित कर देते हैं, जो पृष्ठभूमि की चमक के सामने अग्रभूमि की धारियों के रूप में दिखाई देती हैं। हाइड्रोजन गैस की एक चमकदार पट्टी इस विशाल मेघ के किनारे को चिह्नित करती है, और निकटवर्ती तारों का घनत्व दोनों ओर स्पष्ट रूप से भिन्न है।

**अश्वशीर्ष निहारिका** क्षेत्र और समीपवर्ती **ओरायन निहारिका** में धूल की भारी सांद्रताएँ तारकीय मध्यवर्ती मेघों में केंद्रित होती हैं, जिसके परिणामस्वरूप लगभग पूर्ण अपारदर्शिता और पारदर्शिता वाले खंड बारी-बारी से दिखाई देते हैं। हॉर्सहेड का अंधकार मुख्य रूप से मोटी धूल के कारण है, जो इसके पीछे स्थित तारों के प्रकाश को रोकती है। हॉर्सहेड की गर्दन का निचला भाग बाईं ओर छाया डालता है। गैसीय मेघ से उभरती दृश्यमान **अंधकार निहारिका** "निम्न-द्रव्यमान" तारों के निर्माण का सक्रिय स्थल है। हॉर्सहेड निहारिका के आधार में चमकीले धब्बे ऐसे युवा तारे हैं, जो निर्माण की प्रक्रिया में हैं।
पाफ़ोस ज़िला

**पाफ़ोस ज़िला** (, ) साइप्रस का एक ज़िला है। इसकी राजधानी पाफ़ोस है। पाफ़ोस ज़िले के चार नगरपालिकाएँ हैं: पाफ़ोस, येरोस्किपू, पेगेया और पोलिस।

ज़िले का क्षेत्रफल 1,396 km2 है तथा  जनसंख्या 1,01,106 थी। पश्चिमोत्तर में स्थित अकामास है, जहाँ हरा समुद्री कछुआ मिलता है।

## संदर्भ

श्रेणी:साइप्रस के ज़िले
साइमन पेटलीउरा

**साइमन पेटलीउरा** वह सोवियत-यूक्रेनी युद्ध के युग के एक राजनीतिक और सैन्य व्यक्ति थे, वे उन प्रमुख व्यक्तियों में से एक थे जिन्होंने यूक्रेन को सोवियत रूस से स्वतंत्रता और रक्षा प्राप्त करने की प्रक्रिया का नेतृत्व किया था, और युद्ध के दूसरे चरण के दौरान वे वास्तविक रूप से राज्य के प्रमुख थे ।

## संदर्भ
मिखाइलो ह्रुशेव्स्की

**मिखाइलो ह्रुशेव्स्की** एक यूक्रेनी इतिहासकार जिन्होंने रूसी साम्राज्य के अत्याचार के बावजूद, अपने देश के इतिहास को समर्पित दुनिया में सबसे बड़ी मात्रा में मोनोग्राफ लिखे, और बाद में पहली यूक्रेनी संसद के नेता सोवियत-यूक्रेनी युद्ध के दौरान और सोवियत राजनीतिक दमन का शिकार हुए ।

## संदर्भ
मिखाइल मुरावियोव

**मिखाइल मुरावियोव** सोवियत सेना का पहला प्रमुख, 1918 में यूक्रेन में आतंक और नागरिकों की सामूहिक हत्या का आयोजक।सोवियत-यूक्रेनी युद्ध के प्रमुख व्यक्तियों में से एक।20वीं सदी के पूर्वार्ध के सबसे खतरनाक युद्ध अपराधियों में से एक, जो द्वितीय विश्व युद्ध से पहले रहता था, उसने कई बार यूक्रेनियों के नरसंहार का आह्वान किया था ।

## संदर्भ
भोजन मन्त्र

**भोजन मंत्र** भोजन करने से पहले पढ़ा जाने वाला एक मंत्र है। यह प्राचीन भारतीय परंपरा के अनुसार प्रचलित है। भोजन मंत्र केवल धार्मिक अनुष्ठानों का हिस्सा नहीं है, बल्कि इसके माध्यम से मानसिक एकाग्रता, कृतज्ञता और स्वस्थ जीवनशैली को बढ़ावा दिया जाता है। आधुनिक समय में भी कई घरों, मंदिरों और धार्मिक आयोजनों में भोजन से पहले इस मंत्र का पाठ किया जाता है।

## भोजन मंत्र

ॐ  

ॐ बृह्मार्पणं बृह्महर्विबृह्माग्नौ बृह्मणा हुतम्।  

बृह्मैव तेन गन्तव्यं बृह्मकर्मसमाधिना॥ (गीता)  

ॐ सह नाववतु सह नौ भुनक्तु। सर्वविःयं करवावहै।  

तेजस्विनावधीतमस्तु मा विद्विषावहै॥ (कठोपनिषद)   

ॐ शान्तिः शान्तिः शान्तिः॥

## भोजन मंत्र का अर्थ

“बृह्मार्पणं बृह्महर्विबृह्माग्नौ बृह्मणा हुतम्।  

ब्रह्म के लिए, ब्रह्म रूप अग्नि में, ब्रह्म रूप आहुति के साथ हवन किया—  

“बृह्मैव तेन गन्तव्यं बृह्मकर्मसमाधिना॥”  

इस ब्रह्मरूप साधन के फलस्वरूप जो परम फल प्राप्त होगा, वह उसी ब्रह्मरूप में होगा।  

“ॐ सह नाववतु।”  

हम एक-दूसरे की रक्षा करें।  

“सह नौ भुनक्तु।”  

सभी भोग्य वस्तुएँ हम मिलकर उपभोग करें।  

“सर्वविःयं करवावहै।”  

हम मिलकर बड़ा पराक्रम करें।  

“तेजस्विनावधीतमस्तु।”  

हमारा अध्ययन और ज्ञान तेजस्वी हो।  

“मा विद्विषावहै।”  

हम एक-दूसरे से वैर त्याग करें।  

“॥ॐ शान्तिः शान्तिः शान्तिः॥”  

सभी प्रकार की शांति हो — आधिभौतिक, आधिदैविक और आध्यात्मिक।

## भोजन मंत्र का उद्देश्य
हमें सात्विक (शुद्ध, शांतचित्त) मन से भोजन करना चाहिए। हमारे पूर्वजों ने भोजन करने से पहले ईश्वर को भोजन अर्पित करने की सलाह दी। इस प्रकार ग्रहण किया गया भोजन प्रसाद (पवित्र भोजन) बन जाता है। प्रार्थना से पात्र की सफाई, भोजन सामग्री की स्वच्छता, और पकाने की प्रक्रिया में स्वच्छता सुनिश्चित होने के कारण भोजन तीन प्रकार की अशुद्धियों से मुक्त हो जाता है। भोजन को शुद्ध करना आवश्यक है क्योंकि शुद्ध भोजन शुद्ध मन बनाने में सहायक होता है।

ईश्वर को अर्पित किया गया भोजन पाचन तंत्र में 'वैष्णव' के माध्यम से पचता है। चूंकि ईश्वर वैष्णव के रूप में अग्नि में विद्यमान हैं, इसलिए वे अशुद्धियों के साथ भोजन को भी पचा लेते हैं। इस प्रकार भोजन में अशुद्धि होने पर भी मनुष्य पर इसका कोई प्रभाव नहीं पड़ता।

## स्रोत


श्रेणी:हिन्दू मंत्र
श्रेणी:मंत्र
लख़्श ज़िला

**लख़्श ज़िला** (, ), पूर्व नाम **जिर्गताल**, ताजिकिस्तान का एक गणतंत्र-अधीन ज़िला है। इसकी राजधानी वहदत है। इसकी सीमा उत्तर में किर्गिज़स्तान, पश्चिम में रश्त ज़िले तथा दक्षिण में संगवार और ताजिकाबाद ज़िलों से लगती है। जनवरी 2020 से लख़्श ज़िले की जनसंख्या 64,400 है।

## विभाग
ज़िले का क्षेत्रफल लगभग 4600 km2 है तथा यह नौ जमातों और एक नगर में विभाजित है।

## संदर्भ

श्रेणी:ताजिकिस्तान के ज़िले
संसद भवन, गयाना

**संसद भवन** () गयाना के राष्ट्रीय सभा का मुख्यालय है, जो देश की राजधानी जॉर्जटाउन में स्थित है। इसका डिज़ाइनर जोसेफ़ हैडफ़ील्ड था और यह ब्रिकडैम में स्थित है। भवन का निर्माण 21 फ़रवरी 1834 में पूरा हुआ। इसका छत सीज़र कास्तेलानी द्वारा सजाया गया था।
कचनार चौधरी

**कचनार चौधरी**  एक भारतीय ट्रैक एंड फील्ड एथलीट और पुलिस इंस्पेक्टर हैं, जो शॉट पुट में माहिर हैं। 2016 में, उन्होंने अंडर-18 लड़कियों के लिए शॉट पुट में राष्ट्रीय रिकॉर्ड बनाया। चौधरी ने कई प्रतियोगिताओं में भारत का प्रतिनिधित्व किया है, जिनमें ताइपे में 2017 समर यूनिवर्सियाड और 2019 दक्षिण एशियाई खेल शामिल हैं, जहाँ उन्होंने कांस्य पदक जीता था । चौधरी का व्यक्तिगत सर्वश्रेष्ठ प्रदर्शन 4 किलोग्राम के शॉट के साथ 14.55 मीटर और 3 किलोग्राम के शॉट के साथ 13.99 मीटर है।

## सन्दर्भ

श्रेणी:जीवित लोग
श्रेणी:भारत के खिलाड़ी
शाश्वतता

अंगूठाकार|गियर टर्निंग का एक कभी न खत्म होने वाला एनीमेशन लूप

सामान्य भाषा में **शाश्वतता** कुछ ऐसा है जो समय की सीमा से परे है। इसकी सही परिभाषा पर कई विभिन्न मत हैं, किन्तु दर्शनशास्त्र और विभिन्न धर्मों ने इस पर समय-समय पर प्रकाश डाला है। शाश्वतता को शाश्वत होने की गुणवत्ता, स्थिति या तथ्य के रूप में भी देखा जा सकता है। शास्त्रीय दर्शन, हालांकि, अनंत काल को कालातीत या समय के बाहर मौजूद के रूप में परिभाषित करता है, जबकि अर्धस्थायित्व(सेंपिटेरनिटि) उस शाश्वतता की बात करता है जिसमें अनंत काल की अवधि हो। 

## दर्शनशास्त्र
शास्त्रीय दर्शन अनन्तता को उस रूप में परिभाषित करता है जो समय के बाहर मौजूद है, जैसे कालातीत अलौकिक प्राणियों और शक्तियों का वर्णन करते हुए, जो अनंत समय से मेल खाते हैं।   अरस्तू  और प्लेटो जैसे कुछ विचारक समय और शाश्वतता को अलग तरह से देखते हैं,  प्लेटो के लिए अस्तित्व समय से पड़े है और अस्तित्व का अस्तित्व समय की सीमाओं से परे है, अर्थात भूत, वर्तमान, और भविष्य में कोई अंतर नहीं है। भविष्य दोनों की शाश्वत अवधि के संबंध में प्राकृतिक ब्रह्मांड की अनंतता का सुझाव देते हैं। बोएथियस ने अनंत काल को "अनन्त जीवन के साथ-साथ पूर्ण और पूर्ण अधिकार" के रूप में परिभाषित किया। थॉमस एक्विनास का मानना था कि ईश्वर की अनंतता समाप्त नहीं होती है, क्योंकि यह एक शुरुआत या अंत के बिना है-अनंतता की अवधारणा दिव्य सरलता की है, इस प्रकार मानव जाति द्वारा परिभाषित या पूरी तरह से समझने में असमर्थ है।

थॉमस हॉब्स (1588-1679) और कई अन्य लोगों ने प्रबोधन के युग में आध्यात्मिक परिकल्पनाओं को आगे बढ़ाने के लिए शास्त्रीय भेद पर ध्यान आकर्षित किया जैसे कि "अनंत काल अब एक स्थायी है"।

### समकालीन दर्शन और भौतिकी
आज ब्रह्मांड विज्ञानी, दार्शनिक और अन्य लोग विभिन्न संस्कृतियों और इतिहास से अवधारणा के विश्लेषण की ओर देखते हैं। वे अन्य बातों के अलावा इस बात पर बहस करते हैं कि क्या अनंत काल की एक पूर्ण अवधारणा का भौतिकी के मौलिक नियमों के लिए वास्तविक अनुप्रयोग है-समय के एक तीर के रूप में एन्ट्रापी के मुद्दे की तुलना करें।

## धर्म
अनंत अवधि के रूप में अनंतता कई जीवनों और धर्म में एक महत्वपूर्ण अवधारणा है। कहा जाता है कि ईश्वर या देवता अनन्त काल तक टिके रहते हैं, या अनन्त काल तक, अनन्त काल तक बिना आरम्भ या अन्त के विद्यमान रहते हैं। मरणोपरांत जीवन के बारे में धार्मिक विचार अनन्तता या शाश्वत जीवन के संदर्भ में बात कर सकते हैं।[बी] ईसाई धर्मशास्त्री अपरिवर्तनीयता को शाश्वत प्लेटोनिक रूप की तरह अनंत काल के लिए आवश्यक मान सकते हैं।

## प्रतीकात्मकता
अनंत काल को अक्सर अंतहीन सांप द्वारा दर्शाया जाता है, जो अपनी पूंछ, ओरोबोरोस को निगल जाता है। वृत्त, पट्टी या वलय का उपयोग आमतौर पर अनंतता के प्रतीक के रूप में भी किया जाता है, जैसा कि अनंत का गणितीय प्रतीक है ∞ प्रतीकात्मक रूप से ये अनुस्मारक हैं कि अनंत काल की कोई शुरुआत या अंत नहीं है। 

## नोट्स

## संदर्भ

### उद्धृत कृतियाँ
 

## आगे पढ़ें

* 

## बाहरी लिंक

* अनन्त काल पर दर्शनशास्त्र के स्टैनफोर्ड विश्वकोश में प्रविष्टि।
* ईश्वर और समय के बीच संबंधों पर दर्शन के इंटरनेट विश्वकोश में प्रविष्टि।
श्रेणी:धर्म का दर्शन
श्रेणी:समय का दर्शनशास्त्र
श्रेणी:विज्ञान का दर्शन
श्रेणी:लातिनी भाषा पाठ वाले लेख
क्रुटी 1918 (2019 फ़िल्म रोकू)

**क्रुटी 1918** (, ) — एक यूक्रेनी ऐतिहासिक-वृत्तचित्र एक्शन फिल्म, जो 1918 के आरंभ में सोवियत-यूक्रेनी युद्ध के दौरान क्रूटी स्टेशन पर हुए युद्ध को समर्पित है, जब यूक्रेनी पीपुल्स रिपब्लिक के सैन्य स्कूलों के कई सौ कैडेटों ने सोवियत सैनिकों को कीव की ओर बढ़ने से रोक दिया था, जिन्होंने विजित भूमि पर लाल आतंक का आयोजन किया था।
## कथानक

एक यूक्रेनी सैनिक आधुनिक रूसी हमले को विफल करने के लिए मोर्चे पर जाने से पहले, उक्त युद्ध के नायकों के स्मारक पर जाता है। यह फ़िल्म दर्शकों को ठीक 100 साल पहले घटी घटनाओं में डुबो देती है। फ़िल्म के अंत में, यह पता चलता है कि फ़िल्म की शुरुआत में दिखाया गया सैनिक उस नायक का वंशज है जिसने यूक्रेन के लिए और सोवियत रूस के आक्रमण के विरुद्ध लड़ाई लड़ी थी। 
## आलोचना
फिल्म को आलोचकों से मिश्रित समीक्षाएं मिलीं, जिन्होंने युद्ध से असंबंधित काल्पनिक माध्यमिक दृश्यों की अत्यधिक मात्रा पर ध्यान दिया, लेकिन वास्तविक घटनाओं के चित्रण की प्रशंसा की   .।
## यह भी देखें
*डोनबास (2018 फ़िल्म)
## लिंक
साइप्रस के ज़िले

साइप्रस छह ज़िलों में विभाजित है। वह ज़िले शहरों में विभाजित है। 

उत्तरी साइप्रस प्रशासित क्षेत्रों के क्षेत्रफल भी उपस्थित हैं। UN मध्यवर्ती क्षेत्र का क्षेत्रफल एवं जनसंख्या शामिल है।  अक्रोतिरी और देकेलिया का क्षेत्रफल प्रस्तुत नहीं हैं, किन्तु साइप्रस में रहने वाले वहाँ के असैन्य लोग को शामिल किया गया है।

## यह भी देखें
* उत्तरी साइप्रस के ज़िले

## संदर्भ

श्रेणी:साइप्रस के ज़िले
श्रेणी:प्रथम-स्तरीय देशीय उपभाग
शाखांयन स्त्रोत

शाखांयन स्त्रोत सूत्र में प्रासाद को दीवारों, छत, तथा खिड़कियों से युक्त कहा गया है। वैदिक युग में प्रकृति देवों की पूजा का विधान था। इसमें दार्शनिक विचारों के साथ रूद्र तथा विष्णु का उल्लेख मिलता है। ऋग्वेद में रूद्र प्रकृति, वनस्पति, पशुचारण के देवता तथा विष्णु यज्ञ के देवता माने गये हैं।
बौद्ध बिहार

बौद्ध विहार का अर्थ बौद्ध भिक्षुओं के रहने का स्थान (मठ), शिक्षा और ध्यान का केंद्र, तथा एक प्रकार का बौद्ध मंदिर होता है. मूल रूप से, "विहार" शब्द का अर्थ 'एकान्त स्थान जहाँ आराम किया जा सके' था, जिसका उपयोग वर्षा ऋतु में भ्रमण करने वाले भिक्षुओं के लिए अस्थायी निवास के लिए किया जाता था.